[{"text_idx": "#000001", "text": "Sonato sub la luna lumo"}, {"text_idx": "#000003", "text": "Ni dau\u0306rigu nian omag\u0302on al Ludoviko van Beethoven, en c\u0302i tiu jaro 2020, kiam oni celebras la jubileon de lia baptotago, antau\u0306 250 jaroj.\nNi proponas de tempo al tempo rememorigi unu flankon de lia multflanka grandega genieco.\nHodiau\u0306 ni parolas pri liaj mirindaj sonatoj, aparte pri la fama \u201cSonato sub la luna lumo\u201d."}, {"text_idx": "#000005", "text": "Beethoven verkis sonatojn por violono kaj piano kaj sonatojn por violonc\u0302elo kaj piano.\nSed liaj 32 pianosonatoj enskribig\u0302is en la historion de Muziko kiel kulmina kolekto: la \u201cNova Testamento\u201d de la verkoj por piano.\nLa kvin lastaj (numeroj 28 g\u0302is 32), verkitaj kiam la au\u0306toro estis jam preskau\u0306 surda, alprenis au\u0306dacajn elementojn, kiuj faris ilin tute aparta kolekto, inkluzive pro la granda teknika defio por la pianistoj.\nC\u0302iu grava pianludisto klopodas registri per albumoj siajn interpretojn de tiuj c\u0302efverkoj."}, {"text_idx": "#000006", "text": "La sonato numero 14 (verkita en la jaro 1801), alnomata \u201cSub la luna lumo\u201d estas certe la plej konata el la betovenaj pianosonatoj.\nTamen, fakuloj opinias, ke g\u0302i ne estas lia plej valora sonato.\nLau\u0306s\u0302ajne ec\u0302 la au\u0306toro mem tiel opiniis.\nAnkau\u0306 aliaj vaste famig\u0302is, kiel la \u201cPatosa\u201d (numero 8) kaj \u201cAppassionata\u201d (numero 23)."}, {"text_idx": "#000007", "text": "La sonato numero 14 ricevis ankau\u0306 la subtitolon \u201cPreskau\u0306-fantazio\u201d.\nEstas neeble ne senti la magian delikatecon de g\u0302ia unua movimento.\nLa alnomon \u201cSub la luna lumo\u201d donis al g\u0302i la germana poeto kaj muzikokritikisto Ludoviko Relistab, post la morto de la au\u0306toro.\nLi diris, ke la unua movimento memorigas lin pri lunaj reflektoj sur la Lucerna lago, en Svisujo."}, {"text_idx": "#000008", "text": "Ne estas tute certe, al kiu Beethoven dedic\u0302is la belan komponaj\u0302on.\nPor iuj interpretistoj, g\u0302i rezultis de lia \u201cinterna voc\u0302o\u201c, kiu klopodas akcepti la destinon, kaj insiste demandadas per ripetaj sonoj; por aliaj, g\u0302i estas funebra lamento pro la morto de estimata nobelo; ankorau\u0306 aliaj, g\u0302i estas malg\u0302oja omag\u0302o al amatino, al kiu li ne sukcesis ligig\u0302i.\nLa dua movimento estas menueto malpeza kaj gaja.\nLa tria movimento, pli longa kaj drameca, alternigas angoron kaj lirikon."}, {"text_idx": "#000009", "text": "\u201dSub la luna lumo\u201c estas stranga fenomeno: oni au\u0306skultas g\u0302in milfoje, kaj milfoje emociig\u0302as."}, {"text_idx": "#000013", "text": "Ni dau\u0306rigu nian omag\u0302on al Ludoviko van Beethoven, en c\u0302i tiu jaro 2020, kiam oni celebras la jubileon de lia baptotago, antau\u0306 250 jaroj.\nLet us continue our tribute to Ludwik van Beethoven, in this year 2020, when the jubilee of his baptism is celebrated, 250 years ago.\nNi proponas de tempo al tempo rememorigi unu flankon de lia multflanka grandega genieco.\nWe offer to occasionally recall one side of his multifaceted immense genius.\nHodiau\u0306 ni parolas pri liaj mirindaj sonatoj, aparte pri la fama \u201cSonato sub la luna lumo\u201d.\nToday we talk about his wonderful sonatas, especially the famous \"Sonata under the moonlight\"."}, {"text_idx": "#000019", "text": "\u201dSub la luna lumo\u201c estas stranga fenomeno: oni au\u0306skultas g\u0302in milfoje, kaj milfoje emociig\u0302as.\n\"Under the moonlight\" is a strange phenomenon: you listen to it a thousand times, and you get excited a thousand times."}]